**O undiță așteaptă...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O undiță cuminte în liniște așteaptă

Să simtă încordarea întinsă ca-altădată,

E liniște pe luciul ce a-ncremenit oglindă

De teama că un pește firul o să întindă.

Nu știi: să îți dorești dulceața cărnii albe

Sau să încremenești în timpurile oarbe

La malul unui fluviu ce curge tulburat

De undița credinței a Cristului curat.

O undiță așteaptă un pește ca să prindă,

Momeala e iubirea de oameni... Uite- o undă

În luciul apei tulburi, oglinda se destramă

Căci peștele a- nghițit momeala fără teamă!